Pa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju mali porodični automobil i koriste oblik karoserije hečbek sa 3 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Toyota, 4-cilindrični agregat sa 16 ventila i 97ks , dok je drugi 4-cilindrični agregat sa 16 ventila i 80ks koji potpisuje Ford.\nPočetna tačka bi ovde mogli biti rezultati Euro NCAP (European New Car Assessment Programme) testiranja kome su, srećom, bili podvrgnuti i jedan i drugi automobil, pri čemu je i jednom i drugom dodeljen podjednak broj zvezdica za bezbednost. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju mali porodični automobil, što u principu znači neku osrednju poziciju kada je u pitanju bezbednost, ali nam to ne pomaže preterano da se odlučimo za jedno od njih. Povrh toga, ukoliko govorimo o masi vozila - podatku koji ne možemo isključiti iz priče, japanski automobil nudi marginalnu razliku od 6% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, japanski automobil pruža nešto viši nivo ukupne bezbednosti. Stvari se nastavljaju u istom smeru, jer Toyota pruža više kada su performanse u pitanju, a samim tim i više osmeha na licu vozača. Da stvari budu još bolje, pritom čak troši i manje goriva! Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Toyota. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, iz baze od 12.000+ različitih četvorotočkaša.


BORBA ZA PLATE: Već nedelju dana štrajk upozorenja u pančevačkoj Petrohemiji | 013 info\nBORBA ZA PLATE: Već nedelju dana štrajk upozorenja u pančevačkoj Petrohemiji\n013info\tUto, 18/08/2020 - 19:17\nSamostalni sindikat HIP Petrohemije već nedelju dana svakodnevno po sat vremena drži štrajk upozorenja zbog malih plata. Između 13 i 14 sati kod glavne kapije u žutim prsluci aktivisti ovog sindikata dele dnevne informatore i razgovaraju sa Petrohemičarima.\n"Upoznajemo ih sa situacijom oko zahteva za povećanje plata. Razgovaramo sa kolegama. Želimo da podignemo zajedničku svest o potrebi davanja doprinosa u borbi da nam svima plate budu veće", kaže za 013info predsednik ovog sindikata Novica Kocić.\nIako su prosečna primanja Petrohemičara oko 65.000 dinara, Kocić objašnjava da je prosečna plata u tom najvećem srpskom izvozniku 35.000 dinara.\n"Primanja su veća od plata jer obuhvataju i smenski rad, rad vikendom, noćni rad,topli obrok, regres, sve te dodatke. U Petrohemiji plate već 11 godina ni za dinar nije porasla. Čak su nam plate smanjivane u periodima kad je država uvodila solidarni porez zakonom", kaže Kocić.\nZahtevi pa pregovori o povećanju plata za sada su propali. Ministarstva su se pozvala na stav Radne grupe za hemijski kompleks, a i NIS kao značajan akcionar Petrohemije bio je protiv.\n"Posao Radne grupe je da brine o statusu a ne o platama. Tražili smo zvanično da vidimo to mišljenje NIS ali još uvek ga nismo dobili. Jasno je da pitanje plata po našem kolektivnom ugovoru u nadležnosti našeg generalnog direktora. U poslovnim rezultatima postoji uporište za povećanje plata, a i u kompanijskom planu za ovu godinu navedeno je da će plata biti veća 8 procenata od januara - što se nije dogodilo", objašnjava Kocić.\nSindikat smatra da zaposleni uspešno izvršavaju sve radne zadatke i sa pravom očekuju da posle 11 godina bude realizovano planirano povećanje plate.\nUpozoravaju da je za nešto više od godinu dana Petrohemiju na prirodan način ali i uz raskid radnog odnosa napustilo gotovo 170 radnika.\n"To je ogroman problem. Sistematizacija nije popunjena, ljudi rade prekovremeno a neki i više nego što je to propisima dozvoljeno. Nego što bi smelo. Dozvoljeno je 32 prekovremena sata mesečno a ovde se radi i prekovoremeno i previše. To može da ugrozi i bezbednost", napominje Kocić.\nProcene Sindikata su da će Petrohemija u sledeće tri godine ostati bez 250 ljudi ključnih za proizvodnju - a rezerva nije pripremljena.\n"Zapošljavanje je zamrznuto, a na zahteve za novim radnicima Petrohemija ne dobija saglasnost. Podsećam da bi se dobio kvalitetan radnik u hemijskoj industriji treba da prođe i po pet godina. Nadam se da će preko programa Moja prva plata Petrohemija uspeti da uvuče mlade", kaže on.\nOdlučeno je da štrajk upozorenja traje 10 dana, dakle do petka.\n"Nećemo odustati. Kad se stvore uslovi organizovaćemo pravi štrajk. Na štrajk upozorenja poslodavac ne reaguje.\nKocić kaže da se tokom korone Petrohemije dosta dobro organizovala. Primedba sindikata je da HSE timu nisu priključeni predstavnici sindikata, a u PEtrohemiji su tri reprezentativna.\n"Bilo bi bolje da smo mogli da učestvujemo, taj tim bi imao prave informacije", kaže Kocić.\nPančevo Petrohemija štrajk


Oreska - Užice : Lokalna samouprava - Sto dana nove vlasti u Užicu - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Lokalna samouprava > Tema: Sto dana nove vlasti u Užicu\nAutor Tema: Sto dana nove vlasti u Užicu (Pročitano 973 puta)\nSto dana nove vlasti u Užicu\n« poslato: 06.11.2008. 12:31:26 »\nHvale se ulicama i novom rasvetom\nObnova ulica, vodovodne i kanalizacione mreže, rasvete i škola glavna su dostignuća gradske vlasti za prvih sto dana vladavine, smatra gradonačelnik Užica Jovan Marković. Užičani tvrde da gradska vlast ima još mnogo toga da uradi, prvenstveno da se smanji korupcija, zapošljavanje po partijskoj liniji, ali i da se reše brojni komunalni problemi.\nVladajuća koalicija DS-SPS-LDP pohvalila se juče, povodom sto dana od preuzimanja vlasti, rekonstrukcijom ulica Žičke, Jug Bogdanove i Nadežde Petrović, te skorim završetkom obnove Dimitrija Tucovića i Nikole Pašića. Pored toga, kao važan domet su istakli i gradnju fekalnog kolektora. Pet ulica dobile su novu vodovodnu mrežu, javna rasveta postavljena je u delovima sedam naselja. Kraci gasovoda stigli su u četiri ulice. U svoje zasluge vlast upisuje i završetak radova na rekonstrukciji zgrade Gimnazije i Ekonomske škole i OŠ „Dušan Jerković“, projekte ranije započete koje finansira država. Zamena parketa u dvorani „Veliki park“ takođe je učinak kojim se aktuelna užička vlast hvali.\n- Stvaramo uslove da uskoro transformišemo službu urbanizma i Direkcije za izgradnju njihovim povezivanjem, da se napravi efikasan sistem u korist građana - najavio je Marković. On je najavio da će početi i rešavanje problema parkiranja gradnjom javnih garaža, kao i da je u planu izgradnja stambeno-poslovnog objekta na mestu srušene pošte. Marković je juče obelodanio da će užička vlast pokušati da u grad dovede trgovinski lanac „Metro“. U naselju Pora trebalo bi da počne izgradnja vrtića za 150 dece.\nOdg: Sto dana nove vlasti u Užicu\n« Odgovor #1 poslato: 06.11.2008. 12:32:18 »\nDonošenje prostornog plana i pratećih akata, s čime se u Užicu kasni već tri i po godine, uslov je za pokretanje razvojnih projekata u narednoj godini\nGradska vlast u Užicu upravo priprema mere koje bi trebalo da olakšaju i pojednostave postupak za dobijanje građevinskih dozvola, kao i da, s druge strane, bespravnu gradnju saseku u korenu. Prvi korak je već obavljena reorganizacija gradske uprave, a najvažniji predstojeći poslovi hitno donošenje prostornog plana Užica, GUP-a i DUP-a.\n– Stvaranjem uslova za transformisanje i povezivanje službe urbanizma i JP „Direkcija za izgradnju” omogućićemo da građani na jednom mestu mogu da dobiju sve informacije i završe nužne administrativne poslove. Cilj nam je da Užice postane primer pozitivne prakse, mesto gde će potencijalni investitori što je brže moguće da dođu do odobrenja za gradnju – rekao je juče gradonačelnik Užica Jovan Marković, govoreći o prvih sto dana rada lokalne vlasti.\nPrema njegovim rečima, donošenje prostornog plana grada kasni već tri i po godine, pa posledice nekih nedopustivo loših urbanističkih odluka trpe građani. Zato je donošenje ključnih planskih akata važno, a oni su osnova i za pokretanje razvojnih projekata u narednoj godini, a to su, između ostalog, izgradnja nadvožnjaka u Sevojnu ka Zlakusi i okolnim selima, produženje ulice Nikole Pašića ka Medicinskoj školi i izgradnja dečjeg vrtića na Pori.\n– Pripremamo i rešenje za problem parkiranja u gradu, s tim što se još razmišlja da li će to činiti sama gradska uprava ili u saradnji sa privatnim sektorom. Namera je da na mestu srušene pošte počne gradnja poslovno-stambenog objekta od oko 7.000 kvadrata, a da se na širem prostoru kod stočne pijace u Vrelima pravi tržni centar „Metro”, najveći u zapadnoj Srbiji. Naravno, radiće se i na nastavku gasifikacije grada, regionalnoj deponiji Duboko, ulicama, vodovodnoj i kanalizacionoj mreži, biznis inkubatoru u Sevojnu i nizu drugih poduhvata – istakao je užički gradonačelnik.\nNa novinarsko pitanje koliko je osoba dobilo posao u užičkoj gradskoj upravi i javnom sektoru u prvih 100 dana rada ove vlasti Marković je odgovorio:\n–U gradsku upravu primili smo troje(jedno za budžet, tehničkog sekretara i pi-ar menadžera), na određeno vreme, i to nakon što su ta radna mesta ostala upražnjena. Naše opredeljenje je da broj zaposlenih u javnom sektoru bude isti ili manji od onoga koji smo zatekli, uz nepromenjenu masu zarada. Ipak, smatram da projekte i poslove koje smo započeli ne možemo na pravi način ostvariti bez novih ljudi.\n« Odgovor #2 poslato: 08.12.2008. 23:56:21 »\nчитала сам Ужичку недељу на интернету. По хуци и халабуци која се у њој диже око нове власти испадоше гори чак и од црвено црне коалиције. Јел то истина, о чему се ту ради...\nНеобавештена (дај упутите ме у локална збивања из прве руке)


13 Oct 2017, 9:40 Veliko Gradište Opština Veliko Gradište Ljubiša Nastasijević\nOpština Veliko Gradište raspisala je konkurs za dodelu stipendija.studentima za školsku 2017/2018. godinu i Iz budžeta finansiraće se 14 studenata raznih zanimanja.\nKandidati bi trebalo da studiraju naFilozofskom fakultetu (odsek arheologija), Fakultetu primenjenih umetnosti (konzervacija i restauracija), Visokoj turističkoj školi strukovnih studija, Medicinskom fakultetu (doktor medicine), Filološkom fakultetu (odsek grčki jezik), Fizičkom fakultetu ili Prirodno matematičkom fakultetu (odsek fizika) i Farmaceutskom fakultetu (studijski program farmacija).\nTakođe, bez obzira na to koji su fakultet i smer upisali, biće finansirana dva redovna studenta sa invaliditetom i pet redovnih studenata iz osetljivih društvenh grupa koji prvi put upisuju zimski semestar godine koju studiraju. Pravo na stipendiju mogu ostvariti redovni studenti koji prvi put upisuju zimski semestar godine koju studiraju, sa područja opštine Veliko Gradište.\nStipendija se ne može koristiti za ponovljenu godinu studije na istom ili drugom fakultetu.Studenti koji koriste studentski kredit ili stipendiju od drugih preduzeća i ustanova i po osnovu Zakona o učeničkom i studentskom standardu, ne mogu biti korisnici stipendije.\nDodeljena stipendija, pripada studentu od dana zaključenja Ugovora o stipendiranju, pa do isteka roka predviđenog ugovorom.Student koji prekine školovanje dužan je da vrati primljen iznos stipendije sa odgovarajućom važećom kamatom.\nPo završetku studija stipendista je dužan da prihvati zapošljavanje na području opštine Veliko Gradište, ukoliko postoji slobodno radno mesto, najmanje onoliko godina koliko je koristio stipendiju. Rok za prijavljivanje na Konkurs otvoren je zaključno sa danom 26.10.2017. godine.\nPrijava i ostala konkursna dokumentacija za dodelu stipendija podnosi se Opštinskoj upravi opštine Veliko Gradište – Odeljenju za opštu upravu, sa naznakom „Prijava na konkurs za dodelu stipendije“.\nPRVI UPISNI ROK NA VISOKOJ TEHNIČKOJ ŠKOLI ZAVRŠEN A SLOBODNIH MESTA ZA UPIS IMA JOŠ\nPRVI UPISNI ROK ZAVRŠEN NA VISOKOJ TEHNIČKOJ ŠKOLI STRUKOVNIH STUDIJA U POŽAREVCU A INTERESOVANJE ZA OVAJ…\nSvaki četvrti student bi da ode iz Srbije\nTrećina studenata u Srbiji planira da po završetku školovanja ode u inostranstvo, a među njima više…\nLokalna samouprava u Velikom Gradištu uputila je poziv studentima sa područja te opštine da dostave svoje…